Antalja

Antalja, arī Antālija (, agrāk saukta Adalija, , Attália) ir piektā lielākā Turcijas pilsēta (aiz Stambulas, Ankaras, Izmiras, Bursas) Vidusjūras piekrastē, Antaljas ila galvaspilsēta. Vecpilsēta atrodas uz klints, kuru ieskauj kalni. Antalja ir lielākais "Turcijas Rivjēras" kūrorts ar plašu pludmali.

 Vēsture 
Pilsēta nosaukta Pergamas valdnieka Atala II vārdā, kurš to nodibināja 159. gadā p.m.ē., 133. gadā p.m.ē. pilsētu pievienoja Romas impērijai. 74. gadā imperators Vespasiāns izveidoja Līkijas un Pamfīlijas provinci, kas no 125. gada bija senāta province. 129. gadā provinces galvaspilsētu Atāliju apmeklēja imperators Adriāns.A. Birley, Adriano. La biografía de un emperador que cambió el curso de la historia, Barcelona 1997, pp. 285-286. 141. gadā pilsētu satricināja postoša zemestrīce. Imperatora Diokletiāna laikā Atālija bija iekļauta Austrumu pretoriāņu prefektūrā (praefectura praetorio Orientis). No 330. gada Atālija bija Bizantijas impērijas provinces pilsēta un nozīmīgs kristietības centrs. Pilsētas ekonomiskā lejupslīde sākās pēc arābu uzbrukumiem 7.—8. gadsimtā. 1207. gadā Antāliju iekaroja seldžuki un 1391. gadā to pievienoja Osmaņu impērijai. Pēc Pirmā pasaules kara pilsētu no 1919. līdz 1921. gadam okupēja Itālija, bet 1921. gadā Antāliju ieņēma Turcijas armija Ataturka vadībā, kurš teicis, ka bez šaubām Antalja ir pasaulē skaistākā vieta.http://www.terra-anatolia.com/eng/turkey/antalya.htm  accessed September 15, 2007 1970. gados uzsāka Antaljas tūrisma attīstības programmu.

 Ģeogrāfija 

 Klimats 
Antaljas apvidus ir noslēgts no ziemeļu vēsajiem vējiem, un tam ir raksturīgs tipisks Vidusjūras klimats ar karstu, sausu vasaru un vidēji siltu un lietainu ziemu. Aptuveni 300 dienas gadā ir saulainas, jūras ūdens temperatūra nekad nenokrīt zemāk par 15 °C, un vasarā tas ir ap 29 °C. Jūlijā un augustā gaisa temperatūra ir ap 45 °C.

Janv.Febr.MartsApr.MaijsJūn.Jūl.Aug.Sept.Okt.Nov.Dec.vidējā gaisa temperatūra °C10,611,112,816,120,627,930,629,825,020,916,412.2maks. gaisa temperatūra °C15,015,617,821,125,630,033,933,330,626,721,716,7 maks. temperatūras rekords °C22,023,628,233,237,641,045,043,341,237,733,025,4min. gaisa temperatūra °C6,16,77,811,115,619,422,822,219,415,011,17,8min. gaisa temperatūras rekordi °C-2,0 -4,0 -1,61,46,711,114,815,310,64,90,8 -1,9vidēji stundas saulē149185223255326366397375321267198158vidējā ūdens temperatūra171717182124272827252219

 Sadraudzības pilsētas 
Antaljai ir astoņas sadraudzības pilsētas:
  Batjama, Izraēla
  Čeboksari, Krievija
  Kazaņa, Krievija
  Nirnberga, Vācija
  Rostova pie Donas, Krievija
  Taldikorghana, Kazahstāna
  Ostina, ASV
 22px Gazimagusa (Famagusta), Ziemeļkipra

 Antaljā dzimuši 
Alfabētiskā secībā:
 Džaferdžans Aksu, futbolists
 Džoškuns Gējens, kino aktieris
 Denizs Bajkals, Turcijas Republikāņu tautas partijas vadītājs
 Deniza Seki, popmūzikas dziedātāja
 Ēzgīrdžans Ēzdžans, futbolists
 Levents Jīksels, mūziķis, komponists un dziedātājs
 Mihaels Ataliatess, 11. gs. bizantiešu jurists
 Svētais Nikolajs, saukts arī Santa Klauss (Santa Claus), dzīvojis Miras ciemā
 Onats Kutlars, rakstnieks
 Rišti Rečbers, futbolists
 Sīmers Tilmačs, aktieris
 Tariks Akiltopu, arhitekts, vēsturnieks, dzejnieks un rakstnieks

 Atsauces 

 Ārējās saites 

Kategorija:Turcijas pilsētas
Kategorija:Antaljas ils